Veste bună dacă ești fan Star Wars: Vader Immortal e noul joc VR disponibil pe PlayStation.
Jocul îţi oferă o experienţă cinematică şi interactivă, pentru că este disponibil în mai multe moduri. Iniţial, a fost lansat pe Oculus, dar acum este disponibil şi pe PlayStation VR. Are lansarea pe 25 august şi te costă 30 de dolari.
Jocul te poartă într-o galaxie îndepărtată, în rolul unui contrabandist care are de îndeplinit o misiune pe planeta Mustafar. Dacă eşti fan Star Wars, ştii deja că aceasta este chiar casa lui Darth Vader. Pe lângă modul principal al jocului, îţi poţi exersa şi abilităţile cu sabia laser, prin opţiunea Lightsaber Dojo."Vader Immortal deţine un loc foarte special în inimile noastre la ILMxLAB şi suntem foarte încântaţi să aducem acest lucru în PlayStation VR. Acest lucru permite chiar mai multor fani să experimenteze prima poveste Star Wars concepută exclusiv pentru realitatea virtuală", a spus Harvey Whitney, producător la ILMxLAB.Autor: Marina Dinu.